OpenLLM-France/wikimedia huggingface dataset:
# Mitridates V d'Ibèria

Mitridates V o Mihrdat V d'Ibèria (en georgià: მირდატ V, llatinitzat Mithridates) fou un rei d'Ibèria de la dinastia dels Cosròides, que va regnar del 435 al 447.
Era fill d'Artxil al qui va succeir, segons diu a les cròniques georgianes, on també es diu que va regnar 12 anys. Com el seu pare és considerat un rei pietós.
Mihrdat V es va casar amb Sagdukht, la filla de Barzabod que és presentat a la crònica com marzban persa, eristhavi de Ran, i que Cyril Toumanoff considera un príncep de Gardam a Aghúania, de la dinastia mihrànida. Mihrdat i Sagdukht van tenir tres fills:
* Khwarandze (nascuda vers el 436), esposa de Bakur II o Bacurius II (vers 449/455), vitaxe de Gogarene de la dinastia dels Mihrànides;
* Varan-Khosro-Tang o Vakhtang, el successor
* Mihrandukht (nascuda vers 441), de la qual l'educació fou confiada al spasalar de Casp, i que fou casada amb un rei sassànida.
El rei Mihrdat va morir un any després del naixement de la seva segona filla i va deixar el tron al seu fill (de 7 anys), Vakhtang, que fou conegut com a Vakhtang I Cap de Llop.

## Referències

* Marie-Félicité Brosset, Histoire de la Géorgie depuis l'Antiquité jusqu’au XIXe siècle, vol. 1-7, Sant Petersburg, 1848-58
* Cyrille Toumanoff, Les dynasties de la Caucasie chrétienne de l'Antiquité jusqu'au XIXe siècle : Tables généalogiques et chronologiques, Roma, 1990
# Metaphrynella sundana

Metaphrynella sundana és una espècie de granota que viu a Brunei, Indonèsia i Malàisia.
Està amenaçada d'extinció per la pèrdua del seu hàbitat natural.

## Referències

* Inger, R., Stuebing, R., Iskandar, D. & Mumpuni 2004. Metaphrynella sundana. Llista Vermella d'Espècies Amenaçades de la UICN 2006. Consulta: 28 d'abril del 2008.
# Ernesto Pérez Lobo

Ernesto Pérez Lobo (Madrid, Espanya 1970) és un judoka madrileny, ja retirat, guanyador d'una medalla olímpica.
Va néixer el 5 de setembre de 1970 a Madrid.
Va participar, als 21 anys, en els Jocs Olímpics d'Estiu de 1992 celebrats a Barcelona (Catalunya), on va finalitzar setè en la prova masculina de pes pesant, aconseguint un diploma olímpic. En els Jocs Olímpics d'Estiu de 1996 realitzats a Atlanta (Estats Units) va aconseguir guanyar la medalla de plata en aquesta mateixa categoria, perdent la final davant el francès David Douillet. En els Jocs Olímpics d'Estiu de 2000 realitzats a Sydney (Austràlia) finalitzà novament setè en aquesta mateixa prova.
Al llarg de la seva carrera ha guanyat dues medalles en el Campionat d'Europa i dues medalles més en els Jocs del Mediterrani.
# Mongeta carai

La varietat mongeta carai també coneguda com a mongeta carall o mongeta del pecat de nom científic Phaseolus vulgaris L., d'origen mesoamericà, les seves llavors són blanques, tenen forma rectangular/ovoide, són bastant aplanades i tenen una mida gran (aproximadament 50g/100 llavors. Carai pertany a la classe comercial Great Northern. Les seves plantes tenen creixement indeterminat. Les flors són completament banques i no presenten estries. Les beines són de color verd i són llargues. Les produccions són elevades. Des del punt de vista sensorial es caracteritza per una farinositat i percepció de la pell mitjanes i un sabor suau, lleugerament més intens que la varietat de ganxet, amb qui comparteix l'origen mesoamericà però amb produccions més altes. La cocció de la varietat carai és de menys de dues hores i pel que fa a la integritat del gra després de la cocció, solen trobar-se al voltant d'un 57% de grans esberlats. El seu aprofitament és en gra com de mongeta tendra, però el seu cultiu és residual. Tot i així durant és tant els últims temps a la zona del Vallès ha sorgit un grup de pagesos interessats en la seva promoció. Està inclosa en el Catàleg de les varietats locals d'interès agrari de Catalunya amb el número d'inscripció CAT001CVL

## Característiques agronòmiques

La varietat té unes produccions elevades al voltant del 2600kg/ha, i és una varietat tardana, amb una mitjana de 49 dies transcorreguts des de la sembra fins al moment en què el 50% de les plantes estan en floració. Cal tenir present que la producció és un caràcter molt influenciat per l'ambient, i en funció de l'any i la localitat on es planta. Es sembra aproximadament a mig juliol i es recull a principis de novembre, dades orientatives donat que poden canviar en funció de les condicions ambientals. En ser una varietat de mata alta necessita tutor

## Referències

* ↑ «Fitxa mongeta del carai». Consell Comarcal del Vallès Oriental. [Consulta: 24 agost 2015].
* ↑ «Fitxa descriptiva de la varietat. Catàleg de varietats locals d'interès agrari de Catalunya». Departament d'Agricultura, Ramaderia, Pesca i Alimentació. Arxivat de l'original el 17 d’abril 2015. [Consulta: 24 juliol 2015].
# Equècrates de Macedònia

Equècrates (en llatí Echecrates, en grec antic Ἐχεκράτης) fou fill de Demetri el Bell de Cirene, que va tenir de la seva muller Olímpies de Larissa. Era germà petit del rei de Macedònia Antígon III Dosó. Va tenir un fill que es va dir Antígon en honor del seu oncle i al que Filip V de Macedònia volia llegar el regne, desheretant al seu propi fill Perseu de Macedònia.

## Referències

* ↑ 2.Echecrates a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 2
# Miquel Pons Bernareggi

Miquel Pons Bernareggi (Barcelona, 23 de febrer de 1868 - ??) fou un fotògraf català.
Era fill de Miquel Pons, fabricant barceloní, i de Cristina Bernareggi, que era filla d'un fabricant d'origen milanès. Pons Bernareggi, industrial i representant de cotó, fou un home del seu temps, al qual interessà extraordinàriament els avenços de la tècnica. Per aquesta raó i com podem observar en un ampli sector de la burgesia catalana, feu de la fotografia un mitjà per experimentar i alhora per a copsar el paisatge del seu país, Catalunya. Es formà d'una manera totalment autodidacta i com a fotògraf aficionat utilitzà la càmera fotogràfica per a documentar tots els llocs que visitava, anant més enllà de la fotografia de paisatges i excursionisme.
El seu fons personal es conserva a l'Arxiu Nacional de Catalunya. És un conjunt molt interessant de fotografia amateur. El fons original estava constituït per 1.068 plaques de les quals han arribat a l'ANC 776. Entre el seu material destaca la sèrie corresponent al viatge que realitzà a Rússia l'any 1900 però també tot un seguit de visites i excursions a poblacions catalanes així com a paisatges urbans de Barcelona.

## Referències

* 1 2 3 «Pons Bernareggi». Arxiu Nacional de Catalunya. [Consulta: juliol 2013].
# Mohammed Emwazi

Mohammed Emwazi (àrab: محمد اموازي, Muḥammad Amwāzī) (Al Jahra, 17 d'agost de 1988 - Ar-Raqqà, 12 de novembre de 2015), nascut com a Muhammad Jassim Abdulkarim Olayan al-Dhafiri (àrab: محمد جاسم عبد الكريم عليان الظفيري, Muḥammad Jāsim ʿAbd al-Karīm ʿUlyān aẓ-Ẓafirī) fou un ciutadà britànic d'origen àrab que, suposadament, aparegué en diversos vídeos produïts pel grup extremista Estat Islàmic, on es mostrava com es decapitava diverses persones entre 2014 i 2015. Un grup d'ostatges el va nomenar «Jihadi John», ja que formava part d'una cèl·lula terrorista formada per quatre integrants, tots els quals parlaven amb accent britànic, i que van anomenar «The Beatles».
El 12 de novembre de 2015 les autoritats dels Estats Units van publicar que Emwazi havia estat abatut per un atac amb un aparell volador no tripulat a Ar-Raqqà, Síria, i l'endemà, les autoritats britàniques van confirmar que, amb un alt grau de certesa, Emwazi era mort.

## Biografia

Emwazi va néixer amb el nom de Muhammad Jassim Abdulkarim Olayan al-Dhafiri el 17 d'agost de 1988 a Kuwait, fill de Jassem i Ghaneyah. La família, d'ètnia Bedoon d'origen iraquià, vivia a la ciutat kuwaitiana d'Al Jahra, abans d'emigrar al Regne Unit el 1994, quan ell tenia sis anys. La família es va assentar en un suburbi a l'oest de Londres, canviant de residència sovint, primer a la zona de Maida Vale, després a St John's Wood, i finalment a Queen's Park. Emwazi va assistir a l'escola primària St Mary Magdalene Church of England, i posteriorment a la Quintin Kynaston School.
El 2006 va assistir a la Universitat de Westminster, on va estudiar sistemes d'informació amb gestió d'empreses. Tres anys més tard va aconseguir graduar-se en ciències. Als 21 anys va començar a treballar com a comercial en una empresa d'IT a Kuwait, essent considerat pel seu cap com el millor empleat que la companyia havia tingut mai.

## Referències

* ↑ «'Jihadi John': high degree of certainty US airstrike killed Mohammed Emwazi, sources say». The Guardian, 13-11-2015.
* ↑ «Spies were so much on Emwazi's case they bought his computer». The Australian, 03-03-2015.
* ↑ «First Photo of 'Jihadi John' As Adult Revealed». Sky News, 27-02-2015.
* 1 2 3 «'The best employee we ever had': Mohammed Emwazi's former boss in Kuwait». The Guardian, 02-03-2015.
* ↑ «'Jihadi John' born into stateless family in poor corner of wealthy Kuwait». CTV News, 02-03-2015.
* ↑ «Islamic State: Profile of Mohammed Emwazi aka 'Jihadi John'». BBC News, 27-02-2015.
* 1 2 «On the trail of Jihadi John, the slaughterer from Maida Vale». The Daily Telegraph, 27-02-2015, p. 2.
* ↑ Hamilton, Fiona «Pious teenager who turned intoa zealot and heartless murderer». The Times, 27-02-2015, p. 2.
* 1 2 «Who is Mohammed Emwazi? From 'lovely boy' to Islamic State killer». The Guardian, 02-03-2015.
# Mohammed El Filali

Mohammed El Filali (àrab: محمد الفيلالي) (Marroc, 9 de juliol de 1945) és un exfutbolista marroquí de la dècada de 1970.
Fou internacional amb la selecció del Marroc amb la qual participà en la Copa del Món de futbol de 1970.
Pel que fa a clubs, destacà a MC Oujda.

## Referències

* ↑ «1970 FIFA World Cup Mexico». Arxivat de l'original el 2012-03-25. [Consulta: 30 juny 2019].
* ↑ «Perfil a sports-reference.com». Arxivat de l'original el 2012-12-16. [Consulta: 30 juny 2019].
* ↑ Mohammed El Filali a National-Football-Teams.com (anglès)
# Església de Santa Perpètua de Mogoda

Santa Perpètua és una església parroquial romànica al centre del nucli antic de Santa Perpètua de Mogoda (al Vallès Occidental).

## Arquitectura

Es troba en un indret elevat i amb construccions adossades al costat nord i a la capçalera. Originalment l'edifici era d'una sola nau amb capçalera d'absis semicircular, que va ser substituïda per l'actual trilobulada. Actualment consta de tres naus.
Les cobertes són de volta apuntada a la nau central i de volta de canó a la nord mentre que la de migdia, té una volta moderna. En el parament conserva trams de decoració de tipus llombard. La façana, amb un porxo d'accés producte d'una reforma, té la porta d'accés d'arc de mig punt, un ull de bou centrat i un campanar d'espadanya superior, amb dues obertures d'arc de mig punt. El campanar vuitavat que s'alça sobre la nau té obertures d'arc ogival.

## Història

L'església, tot i que actualment està modificada, segurament va ser bastida durant el segle xi, adossada a una construcció anterior. L'any 998 apareix documentada en una escriptura de permuta i al llarg del segle xi, en diverses escriptures de donació.
L'any 1178 el temple va ser consagrat pel bisbe de Barcelona Bernat de Berga. Sembla que entre els segles XII-XIII va ser bastida la capçalera i es degué reconstruir la volta de la nau central.

## Notes

* 1 2 3 4 5 «Santa Perpètua». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 23 març 2020].

## Enllaços externs

* Santa Perpètua al web del bisbat de Terrassa
# Adrià III

Adrià III (Roma, segle ix – San Cesario sul Panaro, avui a la província de Mòdena, 17 de setembre de 885) fou Papa de Roma del 884 al 885.
Durant el seu breu pontificat, i seguint la línia del seu predecessor, Marí I, va renovar l'excomunicació del patriarca Foci I de Constantinoble.
Va manifestar que la consagració del Papa no requeria el consentiment imperial, però va respondre a la petició de l'emperador Carles III el Gras perquè acudís a la Dieta, que amb l'objectiu de resoldre la successió del tron imperial, se celebraria a Worms. Quan el Papa es dirigia a la trobada, va morir prop de Mòdena, el 7 de setembre del 885 i fou enterrat al monestir de Nonantula.
Poc després de la seva mort va ser proclamat sant, sense que se'n coneguin els motius. Sembla que durant una carestia, el seu auxili a la població de Roma el va fer molt popular. Venerat, la seva canonització va ser impugnada, i no va ser confirmada, però sí tolerada, fins que Lleó XIII, el 2 de desembre del 1891, va decretar-ne el culte oficial.

## Referències

* 1 2 «CatholicSaints.Info » Blog Archive » Book of Saints – Hadrian III» (en anglès americà). [Consulta: 3 abril 2022].
* ↑ Reginald L. Poole (1917), "The Names and Numbers of Medieval Popes", The English Historical Review, 32 (128), 465–78, at 467.
* 1 2 François Bougard (2002), "Hadrian III", in Philippe Levillain, ed., The Papacy: An Encyclopedia, vol. 2 (New York and London: Routledge), 682.
# Missael Espinoza

Missael Espinoza (12 d'abril de 1965) és un exfutbolista mexicà.

## Selecció de Mèxic

Va formar part de l'equip mexicà a la Copa del Món de 1994.

## Referències

* ↑ Courtney, Barrie. "International Matches 1990 - Intercontinental, January-June". RSSSF, February 2, 2005. Retrieved on January 19, 2013.
* ↑ Missael Espinoza a National-Football-Teams.com (anglès)
* ↑ CARRILLO, Omar. La Historia de las Copas del Mundo: Crónicas de la Selección Mexicana, El Tri en cada mundial.. Mèxic: Editorial Televisa edición, 2006.
# Mingrélskaia

Mingrélskaia - Мингрельская (rus) - és una stanitsa del krai de Krasnodar, a Rússia. És a 21 km al nord-est d'Abinsk i a 54 km a l'oest de Krasnodar. Pertany a aquesta stanitsa el khútor d'Auixed.
Auixed -Аушед (rus)-és un khútor del krai de Krasnodar, a Rússia. És a 28 km al nord d'Abinsk i a 49 km al sud-oest de Krasnodar. Pertany a l'stanitsa de Mingrélskaia.
# Alacurt de Sulawesi

L'alacurt de Sulawesi (Heinrichia calligyna) és una espècie d'ocell de la família dels muscicàpids (Muscicapidae) endèmica de l'illa de Célebes, a Indonèsia. Segons el Congrés Ornitològic Internacional, és l'única espècie del gènere monotípic Heinrichia. El seu hàbitat natural són els boscos tropicals i subtropicals de frondoses humits de l'estatge montà. El seu estat de conservació es considera de risc mínim.

## Taxonomia

Actualment el Congrés Ornitològic Internacional, reconeix tres sub-espècies de l'alacurt de Sulawesi:
* H. c. calligyna - muntanyes Latimojong (centre-sud de Célebes);
* H. c. simplex - muntanyes Tentolo-Matinan (nord-est de Celebes);
* H. c. picta - muntanyes Mekongga (sud-est de Célebes).
Tanmateix, altres obres taxonòmiques, com el Handook of the Birds of the World i la quarta versió de la BirdLife International Checklist of the birds of the world (Desembre 2019), la subespècie simplex tindria la categoria d'espècie. Segons aquest criteri, doncs, en el gènere Heinrichia hi hauria dos espècies:
* Heinrichia calligyna (stricto sensu) - alacurt de Sulawesi.
* Heinrichia simplex - alacurt de Minahassa.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «alacurt de Sulawesi». Diccionari dels ocells del món TERMCAT. [Consulta: 4 febrer 2021].
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 702. ISBN 978-84-16728-37-4.
* 1 2 «Chats, Old World flycatchers». IOC World Bird List Version 12.1. International Ornithologists' Union, 01-01-2022. [Consulta: 16 gener 2022].
* ↑ BirdLife International. «Great Shortwing. Heinrichia calligyna» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2017. [Consulta: 4 febrer 2021].
# Alacurt de l'Himàlaia

L'alacurt de l'Himàlaia (Brachypteryx cruralis) és una espècie d'ocell de la família dels muscicàpids (Muscicapidae). Es troba al sud-est asiàtic des de l'Himàlaia fins al sud de la Xina, el nord-oest de Tailàndia i el nord d'Indoxina. El seu hàbitat natural són els boscos tropicals i subtropicals de frondoses humits de l'estatge montà. El seu estat de conservació és de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «alacurt de l'Himàlaia». Diccionari dels ocells del món TERMCAT. [Consulta: 15 febrer 2021].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 703. ISBN 978-84-16728-37-4.
* ↑ BirdLife International. «Himalayan Shortwing. Brachypteryx cruralis» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 15 febrer 2021].
# Miraxis

Miraxis és un gènere d'arnes de la família Crambidae. Conté només una espècie, Miraxis klotsi, que es troba al Perú.

## Referències

* ↑ «GlobIZ search». Global Information System on Pyraloidea. [Consulta: 1r febrer 2019].
# Mirbelia

Mirbelia és un gènere de plantes dins la família de les fabàcies. És endèmic d'Austràlia. En sentit ampli (sensu lato) té unes 450 espècies.

## Taxonomia

* Mirbelia aotoides F. Muell.
* Mirbelia baueri (Benth.) J. Thompson
* Mirbelia confertiflora Pedley
* Mirbelia densiflora C.A.Gardner
* Mirbelia depressa E. Pritz.
* Mirbelia dilatata R. Br. - Holly-leaved Mirbelia
* Mirbelia floribunda Benth. - Purple Mirbelia
* Mirbelia granitica Crisp & J.M. Taylor
* Mirbelia longifolia C.A.Gardner
* Mirbelia microphylla (Turcz.) Benth.
* Mirbelia multicaulis (Turcz.) Benth.
* Mirbelia ovata Meisn.
* Mirbelia oxylobioides F.Muell. - Mountain Mirbelia
* Mirbelia pungens A.Cunn. ex G. Don - Prickly Mirbelia
* Mirbelia racemosa Turcz.
* Mirbelia ramulosa (Benth.) C.A.Gardner
* Mirbelia rhagodioides Crisp & J.M.Taylor
* Mirbelia reticulata Sm.
* Mirbelia rubiifolia (Andr.) G.Don - Heathy Mirbelia
* Mirbelia seorsifolia (F.Muell.) C.A.Gardner
* Mirbelia speciosa Sieber ex DC.
* Mirbelia spinosa (Benth.) Benth.
* Mirbelia viminalis (A. Cunn. ex Benth.) C.A.Gardner

## Referències

* Crisp, M. Mirbelia Arxivat 2011-03-05 a Wayback Machine.;
* Marchant, N.G. et al. (1987) Flora of the Perth Region, Part 2 Western Australian Herbarium, Dept. of Agriculture, Perth, Western Australia, ISBN 0-7244-8982-7 ;

## Enllaços externs

* «Mirbelia». Australian Plant Name Index (APNI), IBIS database. Centre for Plant Biodiversity Research, Australian Government, Canberra.
* «{{{nom}}}» (en anglès). FloraBase. Departament de Medi Ambient i Conservació, Govern d'Austràlia Occidental.
* «Genus Mirbelia». PlantNET - New South Wales Flora Online. Royal Botanic Gardens & Domain Trust, Sydney Australia.
# Alessandria del Carretto

Alessandria del Carretto és un municipi italià, dins de la província de Cosenza, que limita amb els municipis d'Albidona, Castroregio, Cerchiara di Calabria, Oriolo, Plataci, San Paolo Albanese, Cersosimo i Terranova di Pollino.

## Evolució demogràfica

Població censada al municipi d'Alessandria del Carretto :
| Notes: | Elaboració gràfica per part de la Viquipèdia |
| | Font: ISTAT (Institut Nacional d'Estadística) |

## Referències

* ↑ «CensimentoPopolazione» (en italià). ISTAT - Istituto nazionale di statistica, 2011.

## Enllaços externs

* Alessandria del Carretto - Lloc web oficial
# Aeroport de Taza

L'aeroport de Taza (codi IATA: -, codi OACI: GMFZ) va ser un aeroport que servia a la ciutat de Taza, a la regió de Fes-Meknès, al Marroc. Actualment només serveix aeroplans petitos o de menys de 5.700 kg i és usat principalment per les brigades de bombers en incendis als boscos i distribució de pesticides.

## Referències

* ↑ Google Maps - Taza
* ↑ «Taza: Projet d'aéroport sur le tapis». L'Economiste, 26-04-2002 [Consulta: 9 juny 2014].
# Esla-Campos

Esla-Campos és una comarca de la província de Lleó situada a la zona sud-est d'aquesta. Rep el seu nom del riu Esla i per ser un territori pla, a la zona de Tierra de Campos de Castella i Lleó.

## Municipis

* Nom
* Algadefe
* Cabreros del Río
* Campazas
* Campo de Villavidel
* Castilfalé
* Cimanes de la Vega
* Corbillos de los Oteros
* Cubillas de los Oteros
* Cubillas de Rueda
* Fresno de la Vega
* Fuentes de Carbajal
* Gordoncillo
* Gradefes
* Gusendos de los Oteros
* Izagre
* Mansilla de las Mulas
* Mansilla Mayor
* Matadeón de los Oteros
* Matanza de los Oteros
* Pajares de los Oteros
* San Millán de los Caballeros
* Toral de los Guzmanes
* Valencia de Don Juan
* Villademor de la Vega
* Villamandos
* Villamañán
* Villaornate y Castro
* Villarejo de Órbigo
* Villares de Órbigo
# Europa Universalis

«Europa Universalis» té aquests significats:
* Europa Universalis III, videojoc d'estratègia de 2007.
* Europa Universalis IV, videojoc d'estratègia de 2017.
# Estats Units (desambiguació)

«Estats Units» té aquests significats:
   * Sovint, es refereix als Estats Units d'Amèrica
   * Es pot referir al nom oficial de Mèxic, els Estats Units Mexicans
   * els Estats Units Bèlgics, una confederació que existí durant l'any 1790
   * els Estats Units de Stellaland, una efímera unió política de Goosen i Stellalanad al sud de l'Àfrica
   * els Estats Units d'Amèrica Central, nom informal de les Províncies Unides d'Amèrica Central
   * els Estats Units de les Illes Jòniques o República de les Set Illes, un protectorat britànic de 1815 a 1864
   * la República dels Estats Units del Brasil, el nom oficial del Brasil entre 1889 i 1968
   * els Estats Units de Colòmbia, nom oficial de Colòmbia entre el 1863 i 1886
   * els Estats Units d'Indonèsia, nom oficial d'Indonèsia entre 1949 i 1950
   * els Estats Units de Veneçuela, nom del país de 1864 a 1953
Viccionari
# Estats Units de Centreamèrica

Els Estats Units de Centreamèrica va ser el nom que va adoptar el 27 d'agost de 1898 la fins llavors República d'Amèrica Central, formada per El Salvador, Nicaragua i Hondures. En els seus inicis estaven regits per un Consell Executiu reunit a Amapala, (Hondures), i van tenir una vida ben curta. El 13 de novembre va haver-hi un cop militar a El Salvador, encapçalat pel general Tomás Regalado. Aquest va anunciar de seguida que El Salvador abandonava la federació. El Consell Executiu d'Amapala va voler prendre mesures per reprimir el cop de Regalado, però no va trobar cap suport, i el 30 de novembre de 1898 va declarar que els Estats Units de Centreamèrica havien quedat dissolts de fet. El 1r de desembre, Nicaragua va recuperar la plenitud de la seva sobirania, i el 10 de desembre Hondures va fer el mateix.

## Referències

The History Channel Latin America (en castellà) [consulta: 24 de març de 2016]